CELEX: 62019CN0229
Language: sl
Date: 2019-03-14 00:00:00
Title: Zadeva C-229/19: Predlog za sprejetje predhodne odločbe, ki ga je vložilo Gerechtshof te Amsterdam (Nizozemska) 14. marca 2019 – Dexia Nederland BV/XXX

3.6.2019   
            
            
               SL
            
            
               Uradni list Evropske unije
            
            
               C 187/46
            
         
      Predlog za sprejetje predhodne odločbe, ki ga je vložilo Gerechtshof te Amsterdam (Nizozemska) 14. marca 2019 – Dexia Nederland BV/XXX
      (Zadeva C-229/19)
      (2019/C 187/49)
      Jezik postopka: nizozemščina
      
         Predložitveno sodišče
      
      Gerechtshof te Amsterdam
      
         Stranki v postopku v glavni stvari
      
      
         Pritožnica: Dexia Nederland BV
      
         Nasprotna stranka v postopku s pritožbo: XXX
      
         Vprašanje za predhodno odločanje
      
      Ali je treba Direktivo 93/13 (1) razlagati tako, da je treba pogoj z vidika meril, določenih v tej direktivi, šteti za nepošteni že, če ta pogoj pri presoji na podlagi vseh okoliščin, ki so obstajale v času sklepanja pogodbe, vsebuje zgolj možnost znatnega neravnotežja, odvisno od okoliščin, ki nastopijo med trajanjem pogodbe, zlasti ker pogoj za možno korist, ki ob predčasni odpovedi pogodbe nastane prodajalcu, vnaprej določa določen odstotek preostalega zneska lizinga, z odstopanjem od veljavnih določb nacionalnega prava, v skladu s katerimi ta korist ni določena vnaprej, ampak jo je treba določiti na podlagi okoliščin, ki so obstajale v času odpovedi pogodbe, zlasti višine obrestne mere, po kateri je mogoče med preostalim trajanjem pogodbe naložiti predčasno prejeti znesek?
      
         (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL 1993, L 95, str. 29).